બિલ બ્રાયસનનું એક પુસ્તક Notes from a Big Country આજકાલ હું વાંચી રહ્યો છું. અમેરિકામાં તેને થયેલી અનુભૂતિઓનું આ મજેદાર પુસ્તક છે. હજી ગઈ કાલે જ આ પુસ્ર્તકનું એક પ્રકરણ The Numbers Game એ મને વિચારતો કરી દીધો હતો. તેમાં અમેરિકાના જાહેર દેવા અંગે છાપામાં તેણે સમાચાર વાંચ્યા પછી તેની આગવી શૈલીમાં તેણે જે નુક્તેચિની કરી તેની વાત હતી, આજે અહીંના છાપામાં ભારતના જાહેર દેવાના સમાચાર વાંચવા મળ્યા. બિલ બ્રાયસને તેના લેખમાં કરી છે એવી ગણતરી મારું મગજ કરવા માંડ્યું, અલબત્ત, કેલ્ક્યુલેટરની મદદથી.